Lesufi stel nuwe aanlyn platform vir leer bekend | Netwerk24
10 Oktober 2019 05:48
Panyaza Lesufi, LUR vir onderwys in Gauteng, stel Vrydag 'n aanlyn platform bekend vir leer en assessering in skole
Die bekendstelling is by die Soshanguve East Secondary School noord van Pretoria.
Die platform steun die onderrig- en leerproses en gaan die manier hoe leerlinge leer en skole funksioneer, verander, sê Lesufi in 'n mediaverklaring. Die skuif na toenemende digitale en tegnologiese klaskamers skep nuwe geleenthede, sê hy.
"Weg sal die dae wees van leerlinge wat notas neem wanneer 'n onderwyser 'n les aanbied.
"Stel jou voor dat ouers hul eie toetse en eksamens vir hul kinders opstel, en die stelsel merk dit onmiddellik, en verder gee die stelsel redes waarom die leerling se antwoorde verkeerd is.
"Verbeel jou 'n wêreld waar alle ouers kan aanmeld wanneer hulle hul kinders met tuiswerk help? 'n Wêreld waar onderwysers se lesse vryelik beskikbaar is. Jy hoef jou nie meer te verbeel nie."